Referat fra ekstraordinær generalforsamling:
 
Dato: Tirsdag den 14. april 2026
Tid:  kl. 15.00 til 17.00
Sted: Kulturhus Risbjerggaard, Strungesalen, Hvidovrevej 241, 2650 Hvidovre
 
  
Formanden bød velkommen og forklarede, at vi havde indkaldt til ekstraordinær generalforsamling, da vi manglede 2 personer i bestyrelsen og 2 suppleanter. I henhold til foreningens vedtægter §7, stk. 1, skal bestyrelsen bestå af 
5 - 7 bestyrelsesmedlemmer og 1 - 2 suppleanter. Det antal var der ikke i bestyrelsen på indkaldelsestidspunktet. 
Af personlige årsager havde to medlemmer af bestyrelsen set sig nødsaget til at forlade bestyrelsen og de 2 suppleanter, som var valgt ind ved den seneste generalforsamling, var gået ind som fuldgyldige bestyrelsesmedlemmer og havde tilkendegivet, at de gerne ville forblive en del af bestyrelsen. Det betød, at der skulle vælges 2 nye bestyrelsesmedlemmer og 2 suppleanter.
 
Formanden præsenterede den nuværende bestyrelse:
 
Formand Eva Kordt Nørregaard,
Kasserer Bente Funch Háfjall,
Hanne Peters,
Merete Viffeldt
Anette Farnø Skourup
 
Bestyrelsen havde indstillet Winnie Gyldendal som dirigent af mødet,
Winnie Gyldendal blev enstemmigt valgt af salen.
 
2 stemmetællere blev valgt af salen:
Lene Taube og Connie Christensen
 
Bestyrelsen havde indstillet Anette Farnø Skourup som referent.
Anette Farnø Skourup blev valgt enstemmigt af salen
  
Valg af medlemmer til bestyrelsen:
 
Til bestyrelsen blev valgt:
 
Anni Thorgaard Kirk
og
Lone Lærkedal Sørensen
 
Som suppleanter til bestyrelsen blev valgt:
 
Josi Bjerre
og
Kate Erichsen
 
Alle nyvalgte gav derefter en kort præsentation af sig selv.
 
Efter valget takkede dirigenten og formanden for et godt møde og bød atter en gang de to nye bestyrelsesmedlemmer og de to suppleanter velkommen med tak for, at de havde meldt sig, så vi også efter sommerferien kan fortsætte med Blixen Klub Hvidovre.

 

